

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.232

 (protokols Nr.7, 24.p.)

**Par Priekuļu novada Bāriņtiesas sastāva ievēlēšanu**

Priekuļu novada dome izskata jautājumu par Priekuļu novada bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu ievēlēšanu.

Izvērtējot domes rīcībā esošo informāciju, konstatēts, ka saņemti Priekuļu novada Priekuļu bāriņtiesas priekšsēdētājas Initas Jansones, Priekuļu novada Priekuļu bāriņtiesas priekšsēdētājas vietnieces Agitas Daļeckas, Priekuļu novada Priekuļu bāriņtiesas locekļu Initas Andersones, Zigfrīda Bitaiņa, Ineses Iesmiņas un Priekuļu novada Liepas bāriņtiesas priekšsēdētājas iesniegumi ar piekrišanu turpināt darbu Priekuļu novada bāriņtiesā.

 Bāriņtiesas priekšsēdētāju, bāriņtiesas priekšsēdētājas vietnieces un bāriņtiesas locekļu pilnvaras saskaņā ar [Bāriņtiesu likumā noteikto](http://likumi.lv/doc.php?id=139369) pilnvaru termiņu – pieci gadi, beidzas ar 2019.gada 1.augustu.

 Likuma „Par pašvaldībām” 21.panta pirmās daļas 26.punktā noteikts, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var ievēlēt un atbrīvot (atcelt) bāriņtiesu priekšsēdētājus un locekļus.

Bāriņtiesu likuma 9.panta pirmajā daļā noteikts, ka bāriņtiesas priekšsēdētāju, bāriņtiesas priekšsēdētāja vietnieku un ne mazāk kā trīs bāriņtiesas locekļus ievēlē attiecīgā pašvaldības dome uz pieciem gadiem. Saskaņā ar Ministru kabineta 19.12.2006. noteikumu Nr.1037 „Bāriņtiesas darbības noteikumi” 4.punktā noteikto bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu pilnvaru termiņš sākas pēc viņu ievēlēšanas, ja attiecīgās pašvaldības dome nav noteikusi citu termiņu, savukārt 5.punktā noteikts, ka bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu pilnvaras izbeidzas, beidzoties Bāriņtiesu likumā noteiktajam pilnvaru termiņam.

Priekuļu novada bāriņtiesas nolikumā noteikts, ka bāriņtiesa sastāv no bāriņtiesas priekšsēdētāja, bāriņtiesas priekšsēdētājs vietnieka un četriem bāriņtiesas locekļiem.

Bāriņtiesu likuma 9.panta piektajā daļā noteikts, ka, ievēlot bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli, pašvaldības domes pienākums ir pieprasīt ziņas no Sodu reģistra, lai pārliecinātos par personas atbilstību šā likuma 11.panta 2., 3., 4., 5. un 6. punktā minētajām prasībām. Pašvaldība domes pienākums ir minētās ziņas par bāriņtiesas priekšsēdētāju atkārtoti pārbaudīt ne retāk kā reizi gadā.

Latvijas Republikas Iekšlietu ministrijas Integrētajā Iekšlietu Informācijas Sistēmā 18.06.2019. pārbaudīta informācija par Agitas Daļeckas, Initas Jansones, Lindas Petrovičas, Ineses Iesmiņas, Initas Andersones un Zigfrīda Bitaiņa Informācija no Sodu reģistra liecina, ka atbilst Integrētajā Iekšlietu Informācijas Sistēmā 18.06.2019. pārbaudīta informācija par Agitas Daļeckas, Initas Jansones, Lindas Petrovičas, Ineses Iesmiņas, Initas Andersones un Zigfrīda Bitaiņa atbilstību Bāriņtiesu likuma 11.panta 2., 3., 4., 5. un 6.punktā minētajām prasībām.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 26.punktu un Bāriņtiesu likuma 9.pantu, ņemot vērā 18.06.2019. Sociālo lietu komitejas 2019.gada 18.jūnija (protokols Nr.6) atzinumu, **atklāti balsojot** PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –1 (Sarmīte Orehova), ATTURAS –nav, Priekuļu novada dome **nolemj:**

1. Ievēlēt Agitu Daļecku, personas kods (personas kods), Priekuļu novada bāriņtiesas priekšsēdētājas amatā uz pieciem gadiem no 01.08.2019. līdz 01.08.2024.
2. Ievēlēt Lindu Petroviču, personas kods (personas kods), Priekuļu novada bāriņtiesas priekšsēdētājas vietnieces amatā uz pieciem gadiem no 01.08.2019. līdz 01.08.2024.
3. Ievēlēt Inesi Iesmiņu, personas kods (personas kods), Initu Andersoni, personas kods (personas kods), Zigfrīdu Bitaini, personas kods (personas kods), Initu Jansoni, personas kods (personas kods), Priekuļu novada bāriņtiesas locekļu amatā uz pieciem gadiem no 01.08.2019. līdz 01.08.2024.

Domes priekšsēdētāja (paraksts) Elīna Stapulone